CELEX: 62006CJ0043
Language: hu
Date: 2007-05-24 00:00:00
Title: A Bíróság (hatodik tanács) 2007. május 24-i ítélete. # Az Európai Közösségek Bizottsága kontra Portugál Köztársaság. # Tagállami kötelezettségszegés -85/384/EK irányelv - Oklevelek, bizonyítványok és a képesítés megszerzéséről szóló egyéb tanúsítványok kölcsönös elismerése - Az építészkamarába történő felvételi vizsga szükségessége. # C-43/06. sz. ügy

A Bíróság (hatodik tanács) 2007. május 24‑i ítélete – Bizottság kontra Portugália
      (C‑43/06. sz. ügy)
      „Tagállami kötelezettségszegés – 85/384/EGK irányelv – Oklevelek, bizonyítványok és a képesítés megszerzéséről szóló egyéb tanúsítványok kölcsönös elismerése – Az építészkamarába történő felvételi vizsga szükségessége”
      Személyek szabad mozgása – Letelepedés szabadsága – Szolgáltatásnyújtás szabadsága – Építészmérnökök – Oklevelek és a képesítés megszerzéséről szóló egyéb tanúsítványok elismerése (85/384 tanácsi irányelv, 2. és 10. cikk) (vö. 31. pont
         és a rendelkező rész)
      
      Tárgy
      
         Tagállami kötelezettségszegés – Az építészmérnöki oklevelek, bizonyítványok és a képesítés megszerzéséről szóló egyéb tanúsítványok
                  kölcsönös elismeréséről, valamint a letelepedés és a szolgáltatásnyújtás szabadságának tényleges gyakorlását elősegítő intézkedésekről
                  szóló, 1985. június 10‑i 85/384/EGK tanácsi irányelv (HL L 223., 15. o.; magyar nyelvű különkiadás 6. fejezet, 1. kötet, 118. o.)
                  2. és 10. cikkének megsértése – Az építészmérnöki szakma gyakorlására vonatkozó azon követelmény, amely szerint azoknak a
                  más tagállambeli építészmérnököknek, akik nem tagjai az adott nemzeti építészkamarának, felvételi vizsgát kell tenniük a fogadó
                  állam építészkamarájába.
               
            Rendelkező rész
      
         
                   
               
               
                  
               
               
                  A Portugál Köztársaság ‑ mivel a más tagállamokban az építészet területén elnyert építészmérnöki szakmai cím azon jogosultjaitól,
                     akik nem tagjai valamely más tagállam építészkamarájának, a portugál építészkamarába történő felvételi vizsga letételét követeli
                     meg ‑ nem teljesítette a 2001. május 14‑i 2001/19/EK parlamenti és tanácsi irányelvvel módosított, az építészmérnöki oklevelek,
                     bizonyítványok és a képesítés megszerzéséről szóló egyéb tanúsítványok kölcsönös elismeréséről, valamint a letelepedés és
                     a szolgáltatásnyújtás szabadságának tényleges gyakorlását elősegítő intézkedésekről szóló, 1985. június 10‑i 85/384/EGK tanácsi
                     irányelv 2. és 10. cikke alapján fennálló kötelezettségeit.
                  
               
            
         
                   
               
               
                  
               
               
                  A Bíróság a Portugál Köztársaságot kötelezi a költségek viselésére.